tartuNLP/wikipedia-smugri-20251201 huggingface dataset:
Laura Yli-Vakkuri

Laura Elli Maria Yli-Vakkuri (s. 6. marraskuuta 1965 Tampere) on suomalainen virkamies ja Suomen sisäministeriön kansainvälisten asioiden yksikön ylijohtaja.
Henkilöhistoria.
Laura Yli-Vakkurin vanhemmat ovat varatuomari Antero Yli-Vakkuri ja apulaisprofessori Valma Yli-Vakkuri. Hän on valmistunut oikeustieteen kandidaatiksi Helsingin yliopistosta vuonna 1992.
Virkaura.
Yli-Vakkuri on toiminut sisäministeriön palveluksessa vuodesta 1998 lähtien. Valtioneuvosto nimitti hänet sisäministeriön kansainvälisten asioiden yksikön johtajan määräaikaiseen virkaan ajaksi 1.8.2011–1.2.2015. Yli-Vakkuri on hoitanut tehtävää jo 1.3.2009 lähtien viran vakinaisen haltijan Antti Pelttarin tultua nimitetyksi sisäministeriön valtiosihteeriksi ja sittemmin Suojelupoliisin päällikön määräaikaiseen virkasuhteeseen. Ennen nimitystä Yli-Vakkuri työskenteli kansainvälisten asioiden yksikössä lainsäädäntöneuvoksena kymmenen vuoden ajan. Valtioneuvosto jatkoi Yli-Vakkurin nimitystä 28.4.2016 sisäministeriön kansainvälisten asioiden yksikön johtajana viiden vuoden määräajaksi. Yli-Vakkuri hoitaa Antti Pelttarin virkaa, kun Pelttari toimii Suojelupoliisin päällikkönä.
Yli-Vakkuri toimii lisäksi EU-rahoitusohjelmakauden 2021–2027 sisäasioiden rahastoja koskevan lainsäädäntöhankkeen työryhmän puheenjohtajana. Euroopan komission antaman ohjeistuksen mukaan Euroopan unionin rahoitusohjelmakaudelle 2021–2027 perustetaan sisäasioiden alalle kolme rahastoa, jotka ovat sisäisen turvallisuuden rahasto, turvapaikka- ja maahanmuuttorahasto sekä rajaturvallisuuden ja viisumipolitiikan rahoitusväline osana yhdennetyn rajaturvallisuuden rahastoa.
Samoena

Samoena oli suomalainen kolmimastoinen teräsfregatti, joka oli rakennettu 1892. Parkki oli uusikaupunkilaisten laivanvarustajien omistuksessa 1910-1919. Laiva haaksirikkoutui Rotterdamin lähellä syyskuussa 1919 ja sen hylky myytiin romutettavaksi.
Fregatti Samoenan rakensi Charles Connell &amp; Co. Greenockissa Skotlannissa vuonna 1892 greenockilaiselle kapteeni J. D. Clinkille. Laivan vetoisuus oli 1 929 bruttorekisteritonnia ja kantavuus 3 275 kuollutpainotonnia. Laivan pituus oli 81,63 metriä, leveys 12,26 metriä ja syväys 7,20 metriä.
Suomeen fregatti ostettiin Lang &amp; Fulton-varustamolta Greenockista 1910. Vuonna 1916 laiva joutui ankaraan myrskyyn Atlantilla ollessaan öljykanisterilastissa matkalla New Yorkista Melbourneen. Laiva kallistui lastin siirryttyä ja osa kannesta oli veden peitossa. Myrskyn mentyä ohi laiva kuitenkin oikeni. Fregatti lähti 1. elokuuta 1919 mallaslastissa New Yorkista Rotterdamiin. Se haaksirikkoutui Hoek van Hollandin lähellä olevalla aallonmurtajalla ollessaan hinattavana Rotterdamin satamaan 25. syyskuuta 1919. Laivan hylky myytiin romutettavksi Hollantiin.
Baptiste Santamaria

Baptiste Santamaria (s. 9. maaliskuuta 1995 Saint-Doulchard) on ranskalainen jalkapalloilija, pelipaikaltaan puolustava keskikenttäpelaaja. Hän edustaa seuratasolla Ligue 1:ssä pelaavaa Angersia.
Santamaria nousi Toursin junioreista edustusjoukkueeseen kaudella 2013–2014. Hän pelasi kolmen kauden aikana Ligue 2:ssa 90 ottelua ja teki niissä 14 maalia. Kesällä 2016 hän siirtyi Angersiin, jossa hän kolmen kauden aikana pelasi Ligue 1:ssä 106 ottelua ja teki yhden maalin, syyskuussa 2018 Dijonia vastaan. Toisen pääsarjamaalinsa hän teki neljännellä Angersin-kaudellaan elokuussa 2019 Metziä vastaan.
Santamaria on pelannut Ranskan alle 20-vuotiaiden maajoukkueessa kolme ottelua.
Casimir Ninga

Casimir Ninga (s. 17. toukokuuta 1993) on tšadilainen jalkapalloilija, pelipaikaltaan hyökkääjä. Hän edusti seuratasolla Ranskan Ligue 1:ssä pelaavaa Angersia vuosina 2019-2022. Nykyään hän pelaa Kuwaitin valioliigassa Al Tadamon SC:ssä.
Ninga edusti kotimaassaan Renaissancea ja Gabonissa Mangasportia ennen kuin siirtyi Ranskaan Montpellierin joukkueeseen kesällä 2015. Hän pelasi kolmen kauden aikana 64 pääsarjaottelua ja teki niissä 13 maalia. Kauden 2018–2019 hän edusti Caenia ja teki 33 pääsarjaottelussa kuusi maalia. Kauden 2019–2020 hän aloitti Ligue 2:een pudonneessa Caenissa mutta siirtyi elokuussa 2019 pääsarjajoukkue Angersiin. Neljännessä Angersin-ottelussaan hän teki kolme maalia Saint-Étiennea vastaan.
Ninga pelasi Tšadin maajoukkueessa ensimmäisen ottelunsa marraskuussa 2011.
Douglas Cummings

Douglas Cummings (5. huhtikuuta 1946 – 14. toukokuuta 2014) oli brittiläinen sellisti.
Cummings oli alttoviulisti Keith Cummingsin poika. Hän opiskeli Royal Academy of Musicissa ja Gregor Piatigorskyn johdolla ennen paluuta kotimaahansa, jossa työskenteli London Mozart Playersissa ja Englannin kamariorkesterissa. Hänet nimitettiin vuonna 1969 Lontoon sinfoniaorkesterin ensisellistiksi, jona hän toimi 24 vuoden ajan. Hän oli myös orkesterin johtokunnan jäsen vuosina 1979–1982. Cummings esiintyi BBC:n lähetyksissä André Previnin johdolla ja kantaesitti tämän oman sellokonserton. Hän toimi solistina myös muun muassa Edward Elgarin sellokonserton esityksessä Sydneyn oopperatalossa vuonna 1983 Lontoon sinfoniaorkesterin ja Claudio Abbadon kanssa.
Cummings sai aivoverenvuodon vuonna 1982, mutta esiintyi tämän jälkeen BBC1:lla näytetyssä "Life of an Orchestra" -sarjassa. Vuonna 1993 hän lopetti työnsä Lontoon sinfoniaorkesterissa keskittyäkseen opetustyöhön, jota hän teki Lontoon Royal Academy of Musicissa, Royal Welsh College of Music &amp; Dramassa ja Northamptonshiren Oundle Schoolissa.
Cummings esiintyi kamarimuusikkona London Virtuosin, Lindsay String Quartetin ja Lake Piano Trion kanssa. Hänestä tuli Royal Academy of Musicin Fellow vuonna 1977 ja London Cello Societyn elinikäinen jäsen vuonna 2010. Hänen soittoaan on julkaistu useilla levytyksillä, joihin kuuluu "The British Cello Phenomenon" (Cello Classics, 2004). Lindsay String Quartetin kanssa hän levytti Franz Schubertin musiikkia Sanctuary Classics -levymerkille.
Mairead McGuinness

Mairead McGuinness (s. 13. kesäkuuta 1959) on irlantilainen poliitikko, joka on toiminut Rahoituspalveluista, rahoitusvakaudesta ja pääomamarkkinaunionista vastaava komissaari von der Leynenin komissiossa lokakuusta 2020 alkaen. Hän oli Euroopan parlamentin jäsen vuosina 2004–2020, ja Euroopan parlamentin varapuhemiehenä vuosina 2017–2020.
Vuonna 2019 hänet äänestettiin jatkokaudelle Euroopan parlamentin varapuhemieheksi yli 90 prosentin äänisaaliilla. Hän ilmaisi aikaisemmin Politico-lehdelle kiinnostusta Euroopan parlamentin puheenjohtajan tehtävään, mutta hänen sijastaan tehtävään valittiin David Sassoli. McGuinnessin mukaan europarlamentti tarvitsee enemmän naisia johtopaikoille. Samana vuonna hän ehdotti uskonnollisten ja sekulaarien yhteisöjen ja Euroopan unionin lainsäätäjien välisen dialogin lisäämistä julkisuuteen vuotaneessa raportissa. 
Ennen poliittista uraansa McGuinness opiskeli maataloustiedettä University College Dublinissa, jossa hän oli ensimmäinen alalta valmistunut nainen. Hän ei kuitenkaan päätynyt maanviljelystöihin vaan kouluttautui radiojuontajaksi ja toimittajaksi.
Raimo Yli-Uotila

Raimo Yli-Uotila on entinen suomalainen poliitikko ja kuntavaikuttaja. Vuosina 1992–1999 Yli-Uotila toimi Seinäjoen kaupunginjohtajana. Ennen virkaansa kaupunginjohtajana Yli-Uotila toimi Etelä-Pohjanmaan sairaanhoitopiirin johtajaylilääkärinä ja Seinäjoen kaupunginvaltuuston puheenjohtajana vuosina 1977–1980 ja 1989–1992.
Yli-Uotila kertoi vuonna 2012 kuuluneensa vapaamuurareihin vuodesta 1969 lähtien.
Ilmastoveivi2019-kampanja

Ilmastoveivi2019-kampanja oli puoluepoliittisesti sitoutumaton kansalaisvetoinen ilmastokampanja, joka keräsi joulukuun 2018 ja heinäkuun 2019 välillä 60 210 allekirjoitusta vetoomukseen, jolla vaadittiin Suomen uutta hallitusta nostamaan ilmastokysymys Suomen EU-puheenjohtajakauden kärkiteemaksi. Kampanja sai tuen myös 155 organisaatiolta, joiden joukossa olivat muun muassa suurimmat yliopistot Suomessa sekä useat ammattiliitot.
Kampanjan tausta.
Kampanjan perusti helsinkiläinen valtiotieteiden ja oikeustieteiden opiskelija Laura Kolehmainen, joka lokakuussa 2018 IPCC:n -raportin julkistuksen jälkeen käynnisti kampanjan satojen vapaaehtoisten tuella. Kampanjan tavoitteena oli kerätä nimiä vetoomukseen, jonka keskeisinä vaatimuksina oli nostaa ilmasto Suomen EU-puheenjohtajakauden kärkiteemaksi, jotta Suomi ajaisi Euroopan unionin päästötavoitteiden päivittämistä. Kampanjan vetoomuksessa vaadittiin, että: 
Kampanjan visuaalinen ilme ja retoriikka perustui jääkiekkoteemaan, ja kampanjan nimi on viittaus jääkiekossa tunnettuun ilmaveivi-käsitteeseen. 
Kampanjan tulokset.
Vetoomus keräsi yhteensä 60 210 allekirjoitusta, jotka luovutettiin Helsingissä 1.7.2019 Rinteen hallituksen eurooppaministeri Tytti Tuppuraiselle. Kampanjalle antoi tukensa myös 155 organisaatiota, joiden joukossa olivat yliopistoista Helsingin, Oulun, Turun, Tampereen yliopistot, Taideyliopisto, Aalto-yliopisto sekä Lappeenrannan-Lahden teknillinen yliopisto. Ammattiyhdistysliikkeistä vetoomusta tukivat STTK, PAM, Super, Loimu, Akavan erityisalat sekä Tekniikan akateemiset TEK.
Pääministeri Antti Rinteen mukaan ilmasto myös nostettiin puheenjohtajakauden kärkiteemaksi, ja puheenjohtajakauden keskeisenä tavoitteena oli tehdä Euroopan unionista globaali ilmastojohtaja.
Procyon (parkki)

Procyon oli suomalainen kolmimastoinen teräsparkki, joka oli rakennettu 1892. Parkki oli uusikaupunkilaisten laivanvarustajien omistuksessa 1910–1918. Laiva haaksirikkoutui Indonesian saaristossa elokuussa 1918 ajettuaan pimeässä riutalle. Miehistö pelastui.
Parkki "Procyonin" rakensi Ramage &amp; Ferguson Leithissä Skotlannissa vuonna 1892 dundeelaiselle W. S. Croudacelle. Laivan vetoisuus oli 2 122 bruttorekisteritonnia ja kantavuus 3 300 kuollutpainotonnia. Laivan pituus oli 85,28 metriä, leveys 14,33 metriä ja syväys 7,28 metriä.
Parkki ostettiin Suomeen vuonna 1910 Dundeesta J. Wilson -varustamolta. "Procyonin" päällikkönä oli 1910–1913 merikapteeni Paul Leander Eriksson (1880–1970), joka sai merenkulkuneuvoksen arvon 1950. Seuraavaksi päälliköksi tuli hänen veljensä Harry Aleksander Eriksson (s. 1885). Parkki haaksirikkoutui yöllä Cap Van luona Balin salmessa 10. elokuuta 1918 ollessaan salpietarilastissa matkalla Chilen Caleta Buenasta Jaavan Surabayaan. Laivan miehistö pelastui haaksirikosta. "Procyonin" sisarlaivoja olivat teräsparkit "Castor" ja "Orion". Nämä kolme laivaa olivat suurimmat koskaan rakennetut kolmimastoiset parkit.
Kensington (fregatti)

Kensington oli suomalainen kolmimastoinen teräsfregatti, joka oli rakennettu 1891. Fregatti oli uusikaupunkilaisten laivanvarustajien omistuksessa 1912-1924. Laiva myytiin 1924 romutettavaksi joko Saksaan tai Uuteen Seelantiin.
Fregatti Kensingtonin rakensi Russell &amp; Co. Greenockissa Skotlannissa vuonna 1891 greenockilaiselle Campbell, Finlay &amp; Co.-varustamolle. Laivan vetoisuus oli 1 707 bruttorekisteritonnia ja kantavuus 2 850 kuollutpainotonnia. Laivan pituus oli 79,00 metriä, leveys 11,60 metriä ja syväys 7,02 metriä.
Suomeen fregatti ostettiin Campbell, Finlay &amp; Co.-varustamolta Greenockista vuonna 1912. Espanjalainen laiva ajoi fregatti Kensingtonin päälle Englannin kanaalissa 5. marraskuuta 1912 jolloin laivan riki tuhoutui osittain. Fregatti hinattiin Portlandiin ja sieltä edelleen Southamptoniin korjattavaksi. Viimeisen rahtimatkansa fregatti teki Brasilian Macapásta Gravesendiin syyskuun 1923 ja tammikuun 1924 välillä. Laiva myytiin sen jälkeen maaliskuussa 1924 romutettavaksi Saksaan tai toisen lähteen mukaan Uuteen Seelantiin. Laivan sisaralus oli fregatti King Edward.
Uolevi Punnonen

Yrjö Uolevi Punnonen (26. elokuuta 1914 Savonlinna – 16. helmikuuta 1973) oli diplomi-insinööri ja everstiluutnantti, joka toimi virkamiehenä, yritysjohtajana ja Lahden apulaiskaupunginjohtajana. 
Henkilöhistoria.
Uolevi Punnosen vanhemmat olivat maanmittausinsinööri Yrjö Oskari Punnonen ja lehtori Veera Marjala (Muchin) ja puoliso vuodesta 1940 opettaja Eila Kajanterä (ent. Kajander). Punnonen tuli ylioppilaaksi 1933 ja suoritti Kadettikoulun 1936, sotakorkeakoulun teknilliseltä osastolta ja diplomi-insinööriksi hän valmistui 1948. Punnonen työskenteli upseerina puolustusvoimien palveluksessa 1936–1939. Talvisodassa hän toimi patterinpäällikkönä, jatkosodassa patteriston ja tykistöryhmän päällikkönä sekä panssaridivisioonassa. Punnonen osallistui myös Lapin sotaan. Valtiovarainministeriön järjestelyosaston toimistopäällikkö Punnonen oli 1949–1951, Vuoksenniska-yhtiön laskenta- ja konttoripäällikkö 1951–1961 ja Rautaruukin hallinnollinen johtaja 1961–1968 sekä johtokunnan jäsen 1964–1968. Lahden kaupungin teknilliseksi apulaiskaupunginjohtajaksi Punnonen tuli vuonna 1968. Everstiluutnantiksi hänet ylennettiin 1962.
Einar Pyykkö

Einar Pyykkö (24. elokuuta 1910 Muolaa – 10. elokuuta 1979 Järvenpää) oli juristi ja kaupunkineuvos, joka toimi Järvenpään kauppalan- ja kaupunginjohtajana yhteensä yli kolmekymmentä vuotta.
Einar Pyykön vanhemmat olivat maanviljelijä Jooseppi Pyykkö ja Maria Leino ja puoliso vuodesta 1939 Tytti Helpi Orasmaa. Pyykkö tuli ylioppilaaksi 1932 ja suoritti ylemmän oikeustutkinnon 1939, varatuomarin arvon hän sai 1948. Pyykkö toimi Viipurin apulais- ja sosiaalisihteerinä 1939–1944, Karjalan Liiton lakimiehenä ja sihteerinä 1944–1946, toiminnanjohtajana 1946–1951 ja hallituksen jäsenenä 1952–1969. Järvenpään kauppalanjohtaja ja myöhemmin kaupunginjohtaja Pyykkö oli 1951–1973. Hän sai kaupunkineuvoksen arvon vuonna 1973.
Winnipeg (parkki)

Winnipeg oli suomalainen kolmimastoinen rautaparkki (alkuaan fregatti), joka oli rakennettu 1875. Fregatti oli uusikaupunkilaisten laivanvarustajien omistuksessa 1903-1907. Laiva katosi vuodenvaihteessa 1907-1908 ollessaan matkalla Floridasta Argentiinan Buenos Airesiin.
Winnipegin rakensi Palmers' Shipbuilding &amp; Iron Co. Ltd. Jarrow-on-Tynessä Newcastlessa Englannissa vuonna 1875 New Zealand Shipping Company-varustamolle alun perin fregattina nimellä Wairoa. Laivan vetoisuus oli 879 bruttorekisteritonnia ja kantavuus 1 500 kuollutpainotonnia. Laivan pituus oli 61,50 metriä, leveys 10,44 metriä ja syväys 6,13 metriä. Englantilaisomistuksessa laiva kuljetti siirtolaisia Uuteen-Seelantiin ja laivalla oli tilat 300 matkustajalle. Paluumatkoilla tuotiin muun muassa villaa Englantiin. Kaikkiaan Winnipeg teki 19 matkaa Englannin ja Uuden Seelannin välillä vuosina 1876-1894. Vuonna 1895 laiva myytiin Norjaan ja sen uudeksi nimeksi tuli "Winnipeg". Laiva muutettiin samalla rikiltään parkiksi. 
Suomeen Winnipeg ostettiin C. Zernicow &amp; O. Gotaas-varustamolta Kristianiasta Norjasta vuonna 1903. Suomalaisomistuksessa laivan päällikkönä oli merikapteeni Emil Samuel Erholm (1857-1907/1908). Winnipeg lähti puutavaralastissa Floridan Pensacolasta kohti Buenos Airesia 1. joulukuuta 1907 mutta ei koskaan saapunut määräsatamaansa. Laivan miehistöön kuului viimeisellä matkalla 14 miestä, joista kuusi oli suomalaisia, kapteeni ja perämies mukaan lukien. Alueella ei katoamisaikana ollut myrskyjä eikä laivasta löydetty myöskään hylkytavaraa, joten on arveltu, että miehistö olisi surmannut laivan päällystön ja ottanut laivan haltuunsa. Myöhemmin tiettävästi Winnipegin kaltaista ranskalaislaivaa oli tarjottu myytäväksi eri satamissa laivan miehistön toimesta. 
Winnipegin sisaraluksia olivat fregatit Hermes (entinen Hurunui), Waipa, Orari ja Otaki.
City of Benares (fregatti)

City of Benares oli suomalainen kolmimastoinen rautafregatti, joka oli rakennettu 1882. Fregatti oli uusikaupunkilaisten laivanvarustajien omistuksessa 1900-1911. Laiva ajautui myrskyssä matalikolle Hollannin rannikolla 1. lokakuuta 1911 jolloin miehistöstä 9, toisen lähteen mukaan 11 hukkui.
City of Benaresin rakensi Barclay, Curle &amp; Co. Glasgowssa Skotlannissa vuonna 1882 glasgowlaiselle George Smith &amp; Sons-varustamolle. Laivan vetoisuus oli 1 511 bruttorekisteritonnia ja kantavuus 2 400 kuollutpainotonnia. Laivan pituus oli 80,50 metriä, leveys 11,64 metriä ja syväys 7,04 metriä. 
Suomeen City of Benares ostettiin George Smith &amp; Sons-varustamolta vuonna 1900. Laiva kuljetti muun muassa puutavaraa, kivihiiltä ja vehnää. City of Benares lähti painolastissa Irlannin Galwaysta kohti Ruotsin Sundsvallia 28. syyskuuta 1911. Laiva menetti purjeensa hirmumyrskyssä Englannin kanaalissa ja ajautui 1. lokakuuta 1911 yöllä Hollannin rannikolla Walcherenin matalikolle Westkapellen lähellä. Kovassa merenkäynnissä laivan runko murtui ja se hajosi kappaleiksi puolessatoista tunnissa. Laivan miehistöstä pelastui 11 ja hukkui 9 (toisen lähteen mukaan pelastuneita oli 10 ja hukkuneita 11). Hukkuneista neljä oli suomalaisia, heidän joukossaan laivan I perämies.
Earl of Zetland

Earl of Zetland oli suomalainen kolmimastoinen rautafregatti, joka oli rakennettu 1875. Fregatti oli uusikaupunkilaisten laivanvarustajien omistuksessa 1898-1905. Laiva ajoi karille Bornholmin rannikolla 5. lokakuuta 1905. Miehistö pelastui ja myöhemmin myös osa lastista saatiin pelastettua.
Earl of Zetlandin rakensi Archibald McMillan &amp; Son Dumbartonissa Skotlannissa vuonna 1875 Alexander Thomson and Nephew-varustamolle Grangemouthista. Laivan vetoisuus oli 1 469 bruttorekisteritonnia ja kantavuus 2 200 kuollutpainotonnia. Laivan pituus oli 71,00 metriä, leveys 11,65 metriä ja syväys 6,69 metriä. Fregatti kuljetti siirtolaisia Uuteen Seelantiin.
Suomeen Earl of Zetland ostettiin J. R. Menzies-varustamolta Glasgowista vuonna 1898. Toukokuussa 1900 laivan keularuumassa syttyi tulipalo myrskyn aikana laivan ollessa kappaletavaralastissa matkalla Lontoosta Melbourneen. Tulipalo saatiin kuitenkin sammumaan kun kanteen hakatun reiän kautta ruumaan mennyt vesi sammutti sen. Myöhemmin samana vuonna laiva joutui kovaan myrskyyn ollessaan fosfaattilastissa hinauksessa lähellä Irlannin Skerriesia. Hinausköyden katkettua laiva välttyi täpärästi ajautumusta rantaan. Fregatti Earl of Zetland oli viimeisellä matkallaan puutavaralastissa matkalla Ruotsin Sundsvallista Etelä-Afrikan Delagoa Bayhin kun se ajoi karille Vangin tienoilla Bornholmin rannikolla lähellä Haslea aamuyöllä 5. lokakuuta 1905. Fregatti jäi hylyksi mutta miehistö ja osa laivan kalustosta ja lastista saatiin pelastettua.
Giv'at Shmuel

Giv'at Shmuel () on kaupunki Israelin Keski-Israelin hallintoalueella. Kaupunki on perustettu vuonna 1948 ja sen asukasluku oli vuoden 2018 lopussa 26 023.
Maantiede.
Givat Shmuel sijaitsee Israelin keskiosassa. Sen naapurikaupunkeja ovat Ramat Gan, Petah Tikva, Kirjat Ono ja Bnei Brak.
Historia.
Giv'at Shmuelin perustivat paikalle vuonna 1944 muuttanut joukko Romanian juutalaisia. Maa uudelle asutukselle ostettiin viereiseltä Ibn Ibrakin arabikylältä. Nimensä paikka sai romanialaisen sionisti Samuel Pinelesin mukaan. Kaupunki on kasvanut sittemmin etenkin vuoden 1948 jälkeen ja sen yhteyteen on rakennettu uusia asuinalueita. Vuonna 2007 Giv'at Shmuel sai oman kaupunkinsa aseman.
Väestö.
Vuoden 2018 lopussa Giv'at Shmuelin asukasluku oli 26 023. Kaupungin asukkaat koostuvat uskonnollisista ja maallisista juutalaisista.
Haapalampi

Haapalampi voi tarkoittaa järveä tai paikkakuntaa:
Järvi tai lampi.
ja lisämääreellä:
Slovenian pääministeri

Slovenian pääministeri (virallisesti "Slovenian tasavallan hallituksen presidentti", ) on Slovenian tasavallan hallituksen päämies. Pääministerin nimittää presidentti keskusteltuaan asiasta ensin Slovenian parlamentissa, Kansalliskokouksessa, edustettujen puolueiden kanssa. Tämän jälkeen pääministerin tulee vielä saada nimitykselle Kansalliskokouksen hyväksyntä yksinkertaisella äänienemmistöllä.
Gan Yavne

Gan Yavne () on kaupunki Israelin Keski-Israelin hallintoalueella. Paikka on perustettu vuonna 1931 ja sen asukasluku oli vuoden 2018 lopussa 23 752.
Maantiede.
Gan Yavne sijaitsee Israelin rannikkotasangolla Yavnen kaupungin lounaispuolella.
Historia.
Gan Yavnen mošavan perusti Yhdysvaltojen New Yorkissa toiminut Ahuzah-niminen sionistisen seura vuonna 1931. Nimen Gan Yavne paikka sai historiallisen Jabnehin mukaan, joka kuitenkin sijaitsee varsinaisesti noin yhdeksän kilometrin päässä nykyisestä kaupungista. Huomattava osa alun perin muuttoa alueelle suunnitelleista siirtolaisista ei kuitenkaan lopulta siirtynyt paikalle. Paikka kasvoi kuitenkin muiden siirtolaisten asettuessa paikalle vuonna 1949 ja vuonna 1950 Gan Yavne sai oman kuntansa aseman.
Väestö.
Gan Yavnen asukasluku oli vuoden 2018 lopussa 23 752. Vuonna 2002 vastaava lukema oli 12 299 ja vuonna 1968 2 840.
15 Thank you, too

15 Thank you, too (tyyliteltynä ⑮ Thank you, too) on Morning Musumen viidestoista albumi, joka julkaistiin 6. joulukuuta 2017. Albumista julkaistiin myös Blu-ray-versio.
Selkäsaaret (Sysmä, Päijänne, pohjoinen)

Selkäsaaret on Päijänteen saariryhmä Päijät-Hämeessä Sysmässä. Se kuuluu Päijänteen kansallispuistoon. Selkäsaaria on Päijänteellä 13 eri paikassa ja Selkäsaaren tai Selkäsaarien nimellä.
Maantietoa.
Saariryhmä sijaitsee Tehinselän kaakoisosassa Päijätsalon luoteispuolella ja Hunningaksen edustalla. Ryhmässä on kolme saarta, jos tulkitaan länsipuolella sijaitsevien Häntäsaarien muodostavan oman saariryhmänsä. Saariryhmän keskimmäinen saari on suurin. Se on 370 metriä pitkä, 300 metriä leveä ja sen pinta-ala on 7,9 hehtaaria . Sen koillispuolella oleva saari on halkaisijaltaan 280 metriä ja sen pinta-ala on 4,2 hehtaaria . Kolmas saari Kahvisaari sijaitsee lounaassa ja sen on 160 metriä pitkä ja sen pinta-ala on puoli hehtaaria . Saarien yhteispinta-alaksi tulee siten 12,7 hehtaaria . Niiden välimatkat ovat 100 ja 130 metriä, ja saariryhmä sijaitsee 1,3 kilometriä mantereelta. Saaret ovat matalia, mutta suurin saari on samalla korkein. Se kohoaa noin 19 metrin korkeuteen Päijänteen vedenpinnasta. Saaret ovat autiot.
Luontoarvoja.
Koko saariryhmä muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).
Lochee (parkki)

Lochee oli suomalainen kolmimastoinen rautafregatti (vuodesta 1902 parkki), joka oli rakennettu 1874. Fregatti oli uusikaupunkilaisten laivanvarustajien omistuksessa 1896-1915 ja se oli ensimmäinen Uuteenkaupunkiin hankittu valtameripurjelaiva. Laiva myytiin Englantiin 1915 ja sieltä edelleen Italiaan jossa se nimekseen "Elena". Vuonna 1919 laiva myytiin Espanjaan ja sen uudeksi nimeksi tuli "Joaquin Pujol". Laiva romutettiin Italiassa 1929.
Fregatti Locheen rakensi Alexander Stephen &amp; Sons Dundeessa Skotlannissa vuonna 1874 saman kaupungin David Bruce &amp; Co.-varustamolle. Laivan vetoisuus oli 1 752 bruttorekisteritonnia ja kantavuus 2 800 kuollutpainotonnia. Laivan pituus oli 80,63 metriä, leveys 11,74 metriä ja syväys 7,20 metriä. Fregatti kuljetti siirtolaisia Englannista Australiaan. Se purjehti myös Intian juuttireitillä Kalkutasta Dundeehin.
Suomeen Lochee ostettiin David Bruce &amp; Co.-varustamolta Dundeesta vuonna 1896. Laiva menetti kaikki purjeensa hirmumyrskyssä eteläisellä Tyynellä merellä 8. toukokuuta 1897 ollessaan matkalla Australian Port Piriesta Swanseaan. 22. maaliskuussa 1901 Pensacolan satamssa Floridassa Locheen ja toisen suomalaislaivan parkkilaiva Liiton kiinnitysköydet katkesivat myrskyssä ja ne törmäsivät toisiinsa jolloin Liitto menetti kaikki mastonsa. Kun Lochee oli 9. toukokuuta 1902 painolastissa matkalla Etelä-Afrikan Port Natalista Australian Newcastleen se kallistui pahoin myrskyssä ja kallistuman oikaisemiseksi laivan mesaanimasto ja isomärssytanko katkaistiin. Laiva pääsi hätäsatamaan Port Adelaideen ja korjausten yhteydessä se muutettiin rikiltään parkiksi. Vuonna 1905 Lochee pelasti Etelä-Atlantilla tuleen syttyneen norjalaisen parkki Avenian miehistön. 
Vuosina 1909-1913 Locheen päällikkönä oli merikapteeni, myöhemmin merenkulkuneuvos ja laivanvarustaja Gustaf Erikson. Hänen aikanaan Lochee rikkoi "The Flying Finn"-nimellä tunnetun fregatti King Edwardin 16 vuotta vanhan nopeusennätyksen. Jättiläisaalto vei 22. lokakuuta 1909 mukanaan laivan pelastusveneen ja yhden matruusin laivan ollessa puutavaralastissa matkalla Norjan Fredrikshaldista Melbourneen. Parkki Lochee myytiin 1915 Englantiin. Sieltä se myytiin edelleen Genovaan Italiaan jossa se sai nimekseen "Elena". Vuonna 1919 parkki myytiin Barcelonaan Espanjaan ja nimeksi vaihtui "Joaquin Pujol". Parkki romutettiin Savonassa Italiassa vuoden 1929 lopulla.
Yleisurheilun maailmanmestaruuskilpailut 2019 – naisten maraton

Naisten maraton yleisurheilun maailmanmestaruuskilpailuissa 2019 järjestettiin Dohassa 27.–28. syyskuuta 2019. Kuumuuden takia kilpailu käytiin keskiyön jälkeen.
"Kaikki ajat paikallista aikaa (UTC+3)."
Tulokset.
Kilpailun ilmoitettu alkamisajankohta oli 27. syyskuuta kello 23.59.
Andreas Ulmer

Andreas Ulmer (s. 30. lokakuuta 1985 Linz) on itävaltalainen jalkapalloilija, pelipaikaltaan vasen laitapuolustaja. Hän edustaa Itävallan Bundesliigassa pelaavaa Red Bull Salzburgia ja on joukkueensa kapteeni.
Ulmer siirtyi juniorina syntymäkaupunkinsa Linzin LASK:ista Austria Wieniin, jonka edustusjoukkueessa hän pelasi ensimmäisen pääsarjaottelunsa toukokuussa 2005. Hän ei tehnyt kuitenkaan läpimurtoa Wienissä vaan siirtyi kesällä 2008 SV Riediin, jossa hän pelasi puolen vuoden aikana 22 liigaottelua ja teki niissä yhden maalin. Tammikuussa 2009 hän siirtyi Red Bull Salzburgiin, jossa hän on pelannut 334 liigaottelua ja tehnyt 15 liigamaalia kauden 2020–2021 loppuun mennessä. Hän on voittanut urallaan 12 Itävallan mestaruutta ja yhdeksän kertaa Itävallan cupin.
Ulmer pelasi Itävallan maajoukkueessa ensimmäisen ottelunsa helmikuussa 2009 Ruotsia vastaan. Kaikkiaan hän on pelannut 26 maaottelua, joissa hän on ollut avauskokoonpanossa 23 kertaa.
Yleisurheilun maailmanmestaruuskilpailut 2019 – naisten korkeushyppy

Naisten korkeushyppy yleisurheilun maailmanmestaruuskilpailuissa 2019 järjestettiin Khalifa International Stadiumilla 27.–30. syyskuuta 2019.
"Kaikki ajat paikallista aikaa (UTC+3)."
Tulokset.
Karsinta.
Karsinnasta loppukilpailuun eteni tuloksella 1,94 (Q) tai selviytymällä 12 parhaan joukkoon (q).
Loppukilpailu.
Loppukilpailu järjestettiin 30. syyskuuta kello 20.30
Potentiaali

Potentiaali voi tarkoittaa seuraavia asioita:
Shefa-Amr

Shefa-Amr tai Shefaram (, ) on kaupunki Israelin Pohjoisella hallintoalueella. Kaupungin asukkaat ovat pääosin arabeja. Heistä valtaosa on muslimeja ja vähemmistö kuuluu kristittyihin ja druuseihin. Vuoden 2018 lopussa kaupungin asukasluku oli 41 558.
Maantiede.
Shefa-Amr sijaitsee Israelin pohjoisosassa Galilean alueella suurin piirtein Haifan ja Nasaretin välissä.
Historia.
Vanhimmat historialliset maininnat Shefa-Amrista ovat peräisin Talmudista, jossa paikka mainitaan Hadrianuksen valtakauden yhteydessä. Myöhemmin ristiretkeläiset tunsivat paikan nimellä "Le Safran". Alue kuului temppeliherroille ja siellä mainitaan olleen Pyhälle Jaakobille ja Johannekselle omistetut kaksi kirkkoa. Ristiretkeläisiltä paikan valtasi muslimihallitsija Saladin, joka käytti sitä vuonna 1191 tukikohtanaan alueella. Vuonna 1761 Galilean alueella vaikuttanut Zahir al-Amr teki siitä puolestaan oman pääkaupunkinsa. Hän antoi paikalle myös sen nykyisen arabiankielisen nimen Shefa-Amr.
Historiallisesti Shefa-Amrin keskustaa asuttivat kristityt, koillisosaa druusit ja pohjoisosaa muslimit. 1800-luvulla kaupunkiin muutti myös joitakin juutalaisia Pohjois-Afrikan alueelta. Viimeiset juutalaiset muuttivat kuitenkin muualle vuonna 1920. Israel miehitti kaupungin itsenäisyyssodan aikana kesäkuussa 1948. Osa paikallisista muslimeista pakeni kodeistaan, mutta heidän tilalleen muutti uusia asukkaita lähikylistä. Oma kuntansa Shefa-Amrista tuli vuonna 1987.
Talous.
Nykyisin Shefa-Amr on oman alueensa kylien, kuten Sakhninin, I'billinin ja Tamran palveluiden ja kaupan keskus. Viikoittain kaupungissa järjestetään esimerkiksi markkinat. Myös monet alueen terveydenhuollon palveluista sijaitsevat Shefa-Amrissa. Palvelut ja kauppa on suurin eri talouden alojen työllistäjistä. Osa paikallisista harjoittaa myös maataloutta, tai käy töissä Haifassa.
Väestö.
Shefa-Amrin asukasluku oli vuoden 2018 lopussa 41 558. Vuonna 2002 vastaava lukema oli 30 300, vuonna 1961 7 225 ja vuonna 1948 3 412. Kaupungin asukkaat ovat pääasiassa Israelin arabeja. Vuonna 2002 heistä 57 % oli muslimeja, 27,5 % kristittyjä ja 14,5 % druuseja.
Imperator Alexander II (vuoden 1864 fregatti)

Imperator Alexander II oli suomalainen puinen fregatti joka rakennettiin 1864 Uudessakaupungissa. Laiva oli valmistuessaan suurin siihen mennessä Suomessa rakennettu alus ja se sai nimensä Venäjän silloisen keisarin Aleksanteri II:n mukaan. Laiva sai 22. marraskuuta 1872 vuodon kovassa myrskyssä Atlantilla ja kallistui pahoin. Bremeniläinen parkkilaiva La Plata pelasti fregatin miehistön joulukuun alussa 1872. 
Fregatti rakennettiin laivanrakennusmestari Hans Henrik Kjäldströmin (1830-1877) johdolla Hartmanin ja Kräkin veistämöllä Uudessakaupungissa 1864. Honkapuisen, tasasaumaisen, rautavahvisteisen laivan pohja oli peitetty kuparilevyillä. Laivan vetoisuus oli 1 021 bruttorekisteritonnia ja 920 nettorekisteritonnia. Laivan pituus oli 52,06 metriä, leveys 11,95 metriä ja syväys 6,09 metriä. Laivan varustajina olivat uusikaupunkilaiset Johan Frans Oskar Hartman (1824-1875) ja Gabriel Leonard Kräki (1830-1911).
Laiva teki ensimmäisenä uusikaupunkilaisena laivana matkan Itä-Intiaan ja takaisin Eurooppaan noutaessaan sokerilastin Jaavan Bataviasta Amsterdamiin vuosina 1866-1867. Vuonna 1868-1869 se kuljetti kivihiililastin Cardiffista Japanin Jokohamaan ja 1870-1871 kivihiililastin Liverpoolista Point de Galleen Ceylonille. Fregatti sai myrskyssä vuodon ja kallistui pahoin Atlantilla 22. marraskuuta 1872 ollessaan matkalla maissilastissa New Yorkista joko Queenstowniin tai Falmouthiin. Bremeniläinen parkkilaiva La Plata pelasti fregatin miehistön 3. joulukuuta 1872 ja pahoin kallistunut laiva jätettiin merelle ajelehtimaan.
Raumalaiset laivanvarustajat omistivat 1899-1918 rautafregatti Imperator Alexander II:n. Tämä laiva oli rakennettu Englannissa 1885 nimellä "Grassendale". Fregatti myytiin syyskuussa 1918 Ruotsiin jossa sen nimeksi tuli "Ernst". Fregatti upposi ajettuaan Hertha Flackin miinakenttään Tanskan rannikolla 25. huhtikuuta 1920. Fregatin keulakuvan kopio on Rauman merimuseossa.
Yleisurheilun maailmanmestaruuskilpailut 2019 – naisten seiväshyppy

Naisten seiväshyppy yleisurheilun maailmanmestaruuskilpailuissa 2019 järjestettiin Khalifa International Stadiumilla 27.–30. syyskuuta 2019.
"Kaikki ajat paikallista aikaa (UTC+3)."
Tulokset.
Karsinta.
Karsinnasta loppukilpailuun eteni tuloksella 4,60 (Q) tai selviytymällä 12 parhaan joukkoon (q).
Loppukilpailu.
Loppukilpailu järjestettiin 29. syyskuuta kello 20.10.
Kärppäsaaret (Padasjoki)

Kärppäsaaret on Päijänteen saariryhmä Päijät-Hämeessä Padasjoella. Sen pääsaari kuuluu Päijänteen kansallispuistoon.
Maantietoa.
Saariryhmä sijaitsee Virmailanselän eteläosassa Kelventeen itäpuolella ja Hirvisaaren luoteispuolella. Välimatkaa Kelvenneeseen on yli 700 metriä ja 550 metriä. Sen lähiympäristö on kivinen ja ryhmää kuuluu joitakin luotoja. Saaria on kartasta laskien kahdeksan. Suurin saari on pääsaari, joka on 890 metriä pitkä, 570 metriä leveä ja sen pinta-ala on 21,3 hehtaaria . Tämä saari on suojeltu. Toinen saari sijaitsee 50 metriä luoteeseen. Se on 350 metriä pitkä, 270 metriä leveä ja sen pinta-ala on kartasta mitattuna 5,4 hehtaaria . Saaressa on vapaa-ajan asunto ja sen länsirannassa on kummeli. Kolmas saari sijaitsee pääsaaren pohjoispäästä 150 metriä itään. Se on 200 metriä pitkä, 140 metriä leveä ja sen pinta-ala on 1,8 hehtaaria . Myös tässä saaressa on vapaa-ajan asunto. Pienet luodot sijaitsevat tämän saaren ja pääsaaren välissä, lukuun ottamatta yhtä, joka sijaitsee toisen saaren länsipuolella. Saarten yhteispinta-ala on noin 28,8 hehtaaria . Saariryhmän korkein saari on sen pääsaari. Se kohoaa 12 metrin korkeuteen Päijänteestä. Kelvennen edestä kulkee pohjois-eteläsuuntainen veneväylä ja kaksi muut kulkevat samaan suuntaan Hirvisaaren itäpuolelta.
Luontoarvoja.
Pääsaari muodostaa luonnonsuojelualueen, joka kuuluu Päijänteen kansallispuistoon. Muita saaria ei ole suojeltu. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).
Luettelo Päijänteen kansallispuiston alueista ja saarista

Luettelo Päijänteen kansallispuiston alueista ja saarista sisältää luettelon maantieteellisesti hajanaisesta Päijänteen kansallispuiston alueista ja saarista. Natura 2000-hankkeen alainen Päijänteen alue (FI0335003) muodostuu Etelä-Päijänteellä sijaitsevasta suuresta vesialueesta, jonka pinta-ala on yhdessä sen sisältämien maa-alueidensa kanssa 10 857 hehtaaria eli 108,6 neliökilometriä.
Luettelo.
Luetteloon on otettu mukaan karttoihin merkityt (23.9.2019) mantereen maa-alueet, saaret ja saariryhmät, jotka on lueteltu pohjoisesta etelään. Luettelossa on Kelvennen itäpuolella olevan järvenselän länsipuolen saaret ensin ja sitten niiden jälkeen järvenselän itäpuolen saaret. Sarake ”Tie” tarkoittaa silta- tai lauttayhteyttä mantereelle ja ”Retkipaikka” tarkoittaa järjestettyjä palveluita (nuotiopaikka). Saariryhmillä saaren "Pituus" on suurimman saaren pituus ja vastaavasti sen leveys. Kohteen koordinaatit on esitetty kolmen desimaalin tarkkuudella. Taulukon tiedot voi tarkistaa kunkin saaren artikkelista (lähde ”artikkeli”) tai taulukkorivin perässä olevista lähteistä.
Kilpijärvi

Kilpijärvi voi tarkoittaa seuraavia:
Cynthia Phaneuf

Cynthia Phaneuf (s. 16. tammikuuta 1988 Sorel-Tracy, Quebec, Kanada) on kanadalainen taitoluistelija, joka kilpaili yksinluistelussa. Hän voitti vuonna 2012 päättyneellä urallaan muun muassa kaksi aikuisten Kanadan-mestaruutta. 
Ura.
Phaneuf aloitti taitoluistelun neljävuotiaana. Hän teki läpimurtonsa aikuisten sarjassa kaudella 2003–2004, jolloin voitti hopeaa neljän maanosan mestaruuskilpailuissa sekä kultaa Kanadan-mestaruuskilpailuissa. Hän kilpaili vuonna 2004 myös nuorten maailmanmestaruuskilpailuissa, joissa sijoittui kymmenenneksi. Vuonna 2005 Phaneuf voitti Kanadan-mestaruuskilpailuissa hopeaa ja kilpaili ensimmäisissä aikuisten maailmanmestaruuskilpailuissaan. Hän sijoittui Moskovassa käydyissä maailmanmestaruuskilpailuissa kahdenneksikymmenenneksi.
Kausi 2005–2006 jäi Phaneufilta kokonaan väliin loukkaantumisten vuoksi. Paluukaudellaan 2006–2007 hän jäi Kanadan-mestaruuskilpailuissa neljänneksi, mutta oli vuosina 2008–2012 viidesti peräkkäin mitaleilla. Vuonna 2011 hän voitti toisen Kanadan-mestaruutensa. Maailmanmestaruuskilpailuihin Phaneuf palasi vuonna 2009 sijoittuen viidenneksitoista. Vuoden 2010 maailmanmestaruuskilpailuissa Torinossa hän luisteli uransa ennätyspisteet 177,54 ja sijoittui viidenneksi. Neljänsissä ja viimeisissä maailmanmestaruuskilpailuissaan hän kilpaili vuonna 2011, ollen kolmastoista. Phaneuf kilpaili urallaan myös yksissä talviolympialaisissa, Vancouverissa 2010. Hän sijoittui siellä kahdenneksitoista.
Phaneufin valmentajina toimivat pitkään Annie Barabe ja Sophie Richard. Loppuvuonna 2011 hän siirtyi Brian Orserin ja Tracy Wilsonin valmennettavaksi Torontoon. Phaneuf kärsi kaudella 2011–2012 selkävaivoista. Kausi jäi lopulta hänen viimeisekseen, hän ilmoitti kilpauransa päättymisestä syyskuussa 2012.
Yksityiselämä.
Phaneuf on ollut vuodesta 2014 naimisissa jääkiekkoilija Maxime Talbotin kanssa. Parilla on kolme lasta.
Gwen Berry

Gwendolyn ”Gwen” Berry (s. 29. heinäkuuta 1989) on yhdysvaltalainen moukarinheittäjä. Hänen ennätyksensä 77,78 metriä oli aiemmin Yhdysvaltain ennätys ja syntyhetkellään kaikkien aikojen neljänneksi paras tulos naisten moukarissa. Berry heitti tuloksen 8. kesäkuuta 2018. Hän on Yhdysvaltain mestari 2017 ja Pan-Amerikan mestari 2019. Hän sijoittui 11:nneksi vuodelle 2021 siirretyissä Tokion olympialaisissa. Dohan MM-kilpailujen 2019 loppukilpailussa hän jäi ilman tulosta. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.
Berry sai dopingrikkomuksesta kolmen kuukauden kilpailukiellon vuonna 2016 ja 16 kuukauden kilpailukiellon vuonna 2023.
Nathan Birnbaum

Nathan Birnbaum (16. toukokuuta 1864 Wien – 2. huhtikuuta 1937 Scheveningen) oli toimittaja, juutalaisen nationalismin teoreetikko ja poliittinen aktivisti. Hänet tunnettiin myös salanimellä "Mathias Acher" (”toinen Mathias”). 
Birnbaum opiskeli lakia, filosofiaa ja Lähi-Idän tutkimusta Wienin yliopistossa vuosina 1882–1886. Venäjän juutalaisvastaisten väkivaltaisuuksien seurauksena vuonna 1882 Birnbaum ja muut Wienin yliopiston juutalaisopiskelijat perustivat Kadimahin, Keski-Euroopan vanhimman juutalaisnationalistisen järjestön. Birnbaumilla oli keskeinen asema Keski-Euroopan juutalaisten nationalistien keskuudessa, ja 1890-luvun alussa hän kehitti termin ”sionismi” (Zionismus) kuvaamaan Palestiinaan suuntautunutta juutalaista nationalismia.
Theodor Herzl liittyi sionistisiin piireihin vuonna 1896, ja vaikutusvaltainen Herzl syrjäytti nopeasti Birnbaumin ja lähes kaikki muut häntä edeltäneet liikkeen johtohahmot. Birnbaumista kehittyi sen jälkeen sionismin sisäinen ja lopulta ulkopuolinen kriitikko, joka päätteli, että alkuperäinen juutalainen identiteetti oli jo olemassa Itä-Euroopan juutalaisten kansanperinteessä, jiddišin kielessä ja yhteisöissä. Birnbaum organisoi ensimmäisen jiddišin kielen konferenssin vuonna 1908. Konferenssin jälkeen Birnbaum syventyi jiddišiin ja Itä-Euroopan juutalaiskulttuuriin sekä keskittyi yhä enemmän henkisyyden ja uskonnon kysymyksiin.
Ensimmäisen maailmansodan puhjettua Birnbaum ilmoitti olevansa ”ba'al teshuva”, katuva palaaja Tooraa noudattavaan juutalaisuuteen. Hän hylkäsi aiemman etnonationalistisen käsityksensä juutalaisesta identiteetistä ja korvasi sen uskonnollisuudella. Birnbaum toimi sen jälkeen uskonnollisen juutalaisjärjestö Agudahin palveluksessa toimittajana ja aktivistina. Birnbaum kuoli Scheveningenissä vuonna 1937.
Fennia (vuoden 1902 parkki)

Fennia oli suomalainen nelimastoinen teräsparkki, joka oli rakennettu 1902 Ranskassa. Parkin omisti helsinkiläinen Ab Finska Skolskeppsrederiet 1923–1927. Laiva vaurioitui pahoin myrskyssä Kap Hornin lähellä toukokuussa 1927 ja se toimi sitten villavarastona Port Stanleyssä Falklandinsaarilla kunnes se lopulta romutettiin 1977.
Parkki "Fennian" rakensi Soc. Anon. Des Forges &amp; Chantiers de la Mediterranée Nantesissa Ranskassa vuonna 1902 alun perin "Champigny" nimisenä. Laivan vetoisuus oli 3 135 bruttorekisteritonnia ja kantavuus 4 000 kuollutpainotonnia. Laivan pituus oli 92,80 metriä, leveys 13,85 metriä ja syväys 7,40 metriä.
Suomeen parkki ostettiin Société Générale d'Armament -varustamolta Nantesista Ranskasta vuonna 1923 ja se toimi koululaivana. Briketti- ja koksilastissa ollut, Cardiffista Valparaisoon matkannut Fennia menetti suurimman osan rikistään myrskyssä lähellä Kap Hornia 3. toukokuuta 1927. Laiva pääsi tilapäisen hätärikin avulla purjehtimaan hätäsatamaan Port Williamiin Falklandinsaarille jonne se saapui 14. toukokuuta 1927. Sieltä laiva hinattiin Port Stanleyhin. Korjauskelvottomaksi arvioitu laiva toimi sitten villavarastona Port Stanleyssä. Myöhemmin laiva hinattiin Uruguayn Montevideoon, ja se oli määrä siirtää ravintolalaivaksi San Franciscoon. Tämä hanke ei kuitenkaan toteutunut ja laiva romutettiin 1977.
Samanniminen koululaiva Fennian edeltäjä, vuonna 1892 Belfastissa Pohjois-Irlannissa alkuaan "Goodrich" nimellä rakennettu nelimastoinen teräsparkki oli Suomessa koululaivana vuosina 1895-1916. Englantilaiset takavarikoivat laivan 1916 ja se muutettiin 1919 moottorialukseksi nimeltä "Fiona Shell". Laiva oli öljyvarastona ensin Pireuksessa ja sitten Gibraltarissa vuodesta 1923 alkaen. Italialainen kääpiösukellusvene upotti laivan Gibraltarissa 20. syyskuuta 1941.
Yleisurheilun maailmanmestaruuskilpailut 2019 – naisten 800 m

Naisten 800 metrin juoksu yleisurheilun maailmanmestaruuskilpailuissa 2019 järjestetään Khalifa International Stadiumilla 27.–30. syyskuuta 2019.
"Kaikki ajat paikallista aikaa (UTC+3)."
Tulokset.
Alkuerät.
Erien kolme parasta (Q) ja kuusi nopeinta (q) eteni välieriin.
Välierät.
Erien kaksi parasta (Q) ja kaksi nopeinta (q) etenevät loppukilpailuun.
Loppukilpailu.
Loppukilpailu järjestettiin 30. syyskuuta kello 22.10.
Beyooooonds

Beyooooonds (jap. ビヨーンズ) on japanilainen tyttöryhmä, joka kuuluu Hello! Projectiin. Ryhmä koottiin vuonna 2018, ja se debytoi 7. elokuuta 2019 "Megane no Otoko no Ko / Nippon no DNA! / Go Waist" singlellä.
Ryhmä koostuu kolmesta alaryhmästä, joita ovat Chica#Tetsu (jap. チカ＃テツ), Ame no Mori Kawa Umi (jap. 雨ノ森 川海, myös RFRO) ja SeasoningS (jap. シーズニングス).
Historia.
Ryhmän muodostus (2017–2018).
Up-Front Promotion Groupin Takeshi Nishiguchi päätti 5. maaliskuuta 2017, että Reina Ichioka, Kurumi Takase ja Momohime Kiyono tulisivat valmistumaan Hello Pro Kenshuusista ja muodostamaan uuden ryhmän. Ichioka nimettiin 26. kesäkuuta tulevan ryhmän johtajaksi ja samana päivänä kerrottiin, että ryhmään tultaisiin vielä lisäämään jäseniä.
Koe-esiintymiset uusia jäseniä varten alkoivat 11. toukokuuta 2018. Ryhmään liitettiin 9. kesäkuuta koe-esiintymisten kautta Rika Shimakura, Shiori Nishida, Saya Eguchi, Kokoko Maeda, Yuhane Yamazaki ja Minami Okamura. Heidät jaettiin ryhmiin, Ichiokan johtamaan alaryhmään liitettiin Shimakura, Nishida ja Eguchi. Takasen ja Kiyonon ryhmään liitettiin Maeda, Yamazaki ja Okamura. Lokakuussa alaryhmät saivat nimet. Ichiokan alaryhmän nimeksi tuli Chica#Tetsu ja Takasen ja Kiyonon Ame no Mori Kawa Umi. Koko ryhmän nimeksi tuli Beyooooonds. Takase nimettiin myöhemmin Ame no Mori Kawa Umin johtajaksi. Joulukuussa ryhmä sai kolme uutta jäsentä, Miyo Hirain, Honoka Kobayashin ja Utano Satoyoshin. Kolmikkoa ei liitetty mihinkään alaryhmään.
Uran alku ja ensimmäinen albumi (2019).
Huhtikuun lopussa kerrottiin, että ryhmä tulisi debytoimaan elokuussa. Beyooooonds debytoi 7. elokuuta "Megane no Otoko no Ko / Nippon no DNA! / Go Waist" singlellä.
Ryhmä julkaisi ensimmäisen studioalbuminsa "Beyooooond1st" 27. marraskuuta.
Ensimmäinen kuvakirja (2020).
Huhtikuussa ryhmä osallistui "Kagome Go! Me" -projektiin julkaisemalla kappaleen "Vitamin Me", joka mainosti Kagome Oneday-juomaa.
Beyooooondsin piti alun perin pitää ensimmäinen isompi konserttinsa 4. toukokuuta, mutta se peruttiin Covid-19:n takia.
Ryhmä julkaisi ensimmäisen kuvakirjansa "Beyooooonds1" 7. elokuuta.
Kolmas alaryhmä (2021).
Beyooooonds ilmoitti virallisella YouTube-kanavallaan 24. tammikuuta, että ryhmän sisällä oli perustettu kolmas alaryhmä. SeasoningS koostuu Miyo Hiraista, Honoka Kobayashista ja Utano Satoyoshista. Alaryhmän johtajaksi nimettiin Hirai.
Ryhmä julkaisi toisen singlensä "Now Now Ningen / Gekikara Love / Konna Hazu ja Nakatta!" 3. maaliskuuta. Ryhmä julkaisi "Kagome Go! Me" -projektiin toisen kappaleen "Furefure Everyday" 28. heinäkuuta.
(2022–).
Maaliskuun 2. päivä Beooooonds julkaisee kolmannen singlensä "Eiyuu -Waratte! Chopin Senpai- / Hamkatsu Mokushiroku".
Lehtisaaret (Sysmä, Päijänne)

Lehtisaaret on Päijänteen saariryhmä Päijät-Hämeessä Sysmässä. Osa sen saarista kuuluvat Päijänteen kansallispuistoon.
Maantietoa.
Saariryhmä sijaitsee Virmailanselän itäosassa Paatsalon ja mantereen välissä. Niiden luoteispuolella on Kosiankuuransaari ja kaakkoispuolella Riuttasaari. Saarten taakse jää suojaan Säkilahti, mutta lyhin matka mantereelle Lehtisaarten pääsaaresta on Hiiliniemeen, jonne tulee 180 metriä matkaa. Saariryhmässä on 5–6 saarta, tulkinnasta riippuen, mikäli kaksi suurinta saarta pitää yhtenä saarena niiden välisen kapean kannaksen vuoksi. Kaksoissaari on 350 metriä pitkä, 150 metriä leveä ja sen pinta-ala on 4,2 hehtaaria . Yksi luodoista on halkaisijaltaan 50 metriä, mutta muut luodot ovat pieniä. Kaksoissaaren itäinen saarenosa on korkeampi. Se kohoaa noin 9 metrin korkeuteen Päijänteen vedenpinnasta. Saaret ovat autiot.
Luontoarvoja.
Kaksi saarta, kaksoissaari ja suurin pikkusaari, muodostavat luonnonsuojelualueen, joka kuuluu Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).
Sulkusaaret (Sysmä, Päijänne)

Sulkusaaret on Päijänteen saariryhmä Päijät-Hämeessä Sysmässä. Osa sen saarista kuuluvat Päijänteen kansallispuistoon.
Maantietoa.
Saariryhmä sijaitsee Virmailanselän itäosassa Paatsalon ja mantereen välissä. Saarien itäpuolella on niemi. Saaria on yhdeksän, joista neljä ovat pieniä luotoja suurempia saaria. Suurin pääsaari on 300 metriä pitkä, 200 metriä leveä ja sen pinta-ala on 3,9 hehtaaria . Toiseksi suurin saari Huhtisaari on 140 metriä pitkä ja 70 metriä leveä kallioinen saari. Sen pinta-ala on yli 60 aaria. Kolmanneksi suurin saari sijaitsee Huhtisaaren ja pääsaaren välissä. Se on 100 metriä pitkä ja 50 metriä leveä. Huhtisaaren vieressä on kaksi muuta saarta ja pääsaaren ympärillä on neljä luotoa. Pääsaari on saarista korkein ja se kohoaa noin 7 metriä Päijänteen vedenpinnasta. Saaret ovat autiot.
Luontoarvoja.
Kaksi saarta, pääsaari ja välisaari, ovat luonnonsuojelualueita, joka kuuluvat Päijänteen kansallispuistoon. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).
Pohjola-talo (Kouvola)

Pohjola-talo on Kouvolan keskustassa sijaitseva liike- ja toimistorakennus. Pohjola-talossa on 12 maanpäällistä ja kaksi maanalaista kerrosta. Kerros 9 on varattu talotekniikalle. Kerrosalaa talossa on runsaat 25 000 neliömetriä. Rakennuksen omistaa Pohjola Vakuutus.
Rakennus syntyi yhteistyössä vakuutusosakeyhtiö Pohjolan kanssa, jonka mukaan rakennus on nimetty. Rakennuksen suunnitteli arkkitehtitoimisto Castrén-Jauhiainen-Nuuttila, ja se on valmistunut vuonna 1977. Yhteys keskustasta on järjestetty Kauppamiehenkadun yli kahta jalankulkusiltaa pitkin. Rakennushankkeeseen kuului myös toritason, pysäköintikannen sekä puiston rakentaminen. Kouvolalaiset olivat alkuun hyvinkin ylpeitä rakennuksesta, mutta sittemmin mielipiteet ovat kääntyneet vaihtelevampaan suuntaan.
Kouvolan maamerkkinä toimiva rakennus remontoitiin vuosina 2017–2019. Tällöin rakennuksen ilmanvaihto, lämmitys ja koko energiajärjestelmä uusittiin. Rakennuksen pysäköintihallin katolle asennettiin vuonna 2019 lähes 800 aurinkopaneelia, jotka tuottavat energiaa noin 170 000 kilowattituntia vuodessa. Niiden tuottama energiamäärä vastaa 30 kotitalouden vuotuista sähkön käyttöä. 
Valtion aluehallinnon uudistuksessa päätettiin vuoden 2026 alussa perustaa 10 alueellista elinvoimakeskusta, jotka keskittyvät jatkossa alueiden kehittämiseen ja rahoitukseen. Tuleva Kaakkois-Suomen elinvoimakeskuksen päätoimipaikka on Kouvolan Pohjola-talo.
Erlang (ohjelmointikieli)

Erlang on Ericssonin kehittämä funktionaalinen ohjelmointikieli.
Kieli on suunniteltu rinnakkain suoritettavien ja "ikuisesti" ajettavien ohjelmien toteuttamiseen. Kieli käyttää sisäisiä prosesseja, jotka eivät ole käyttöjärjestelmän hallitsemia. Kielen kehitys alkoi 1980-luvulla Ericssonin laboratoriossa.
Kieli.
Yksinkertaisin tapa aloittaa kieleen tutustuminen on käyttää interaktiivista komentotulkkia Eshelliä:
1&gt; 2+2.
4
Kielen codice_1-moduulin toimintoja kutsutaan moduulin nimen kanssa:
1&gt; math:sin(0).
0.0
Kieli käyttää IEEE-754 -muotoa liukuluvuille.
Kieli käsittelee muuttujat yhden sijoituksen periaatteella. Ensimmäinen sijoitus ja sen arvon haku toimivat mutta arvon muuttaminen jälkikäteen antaa virheen:
1&gt; N=1.
1
2&gt; N.
1
3&gt; N=2.
4&gt; N=N+1.
Kielen toteutus.
Kielen toteuttavat ohjelmat ja niiden lähdekoodit ovat olleet saatavilla Apache License 2.0 -lisenssillä versiosta 18.0 lähtien useille alustoille.
Elixir on funktionaalinen ohjelmointikieli, joka hyödyntää Erlangin ajonaikaista ympäristöä.
I Am Who

I Am Who (tyyliteltynä I am WHO) on eteläkorealaisen Stray Kidsin toinen EP. Sen julkaisi JYP Entertainment digitaalisena ja fyysisenä versiona 6. elokuuta 2018. Albumi myi 79 684 kappaletta samassa kuussa.
Albumista julkaistiin kaksi fyysistä versiota: “I am” ja “Who”.